Godefroid de Claire
Godefroid de Claire, begyndelsen af 1100-tallet-ca. 1175, flamsk guldsmed, der var aktiv i Maas-området.
Godefroid var højt skattet i sin samtid og havde mange elever. Hans krucifikser med kraftigt drevne relieffer inspirerede tyske træskærere, og også i de jyske gyldne altre kan man finde hans spor.
Godefroid de Claires kendteste værker er relikviegemmerne for pave Alexander 1. (ca. 1146, Musées royaux d'art et d'histoire, Bruxelles) og for helgenerne Domitian og Mangold (1173, Sigmaringen).